شەھیدانی شۆڕشی ژینا
شۆڕشی ژینا یان هه‌مان شۆڕشی ژن، ژیان، ئازادی له کوردستان له دوای کاره‌ساتی کوشتنی ژینا ئەمینی کچه ته‌مه‌ن ٢٢ ساڵی خه‌ڵکی شاری سەقز به ده‌ست پۆلیسی ئه‌خلاقی تاران له ئەیلوولی ٢٠٢٢دا ده‌ستی پێ کرد. یه‌که‌م ناڕه‌زایه‌تی رۆژی ٢٦ی مانگی خه‌رمانان له کاتی نێشتنی ته‌رمی ژینا له شاری سه‌قز ده‌ستی پێ کرد. ژنان له سه‌ر قه‌بری ژینا له‌چکیان له سه‌ر ده‌ر هێنا وه دروشمی ژن ژیان ئازادییان سه‌ر دا، هه‌ر وه‌ها له سه‌ر به‌ردی قه‌بری ژینا نووسرابوو «ژینا گیان تۆ نامری ناوت ئه‌بێتە ڕەمز» شۆڕشی ژینا به ره‌مزی ژینا وه درووشمی ژن ژێان ئازادی لێره‌دا سه‌ری هه‌ڵدا. ئاستی ناڕه‌زایه‌تی به تووندی به ته‌واوی کوردستان و ئێران کێشرا. به داخه‌وا له‌ پێناو ئه‌م شۆڕشه زۆر که‌س گیانی خۆیان به‌خت کرد وه رۆژانه ئه‌ژماری گیان به‌خت کرانی رێی ئازادی زۆرتر ده‌بن.